**H O T Ă R Â R E**

**privind aprobarea închirierii unui suprafețe dintr-un imobil aflat în**

**domeniul public al Județului Cluj și în administrarea Spitalului Clinic**

**Județean de Urgență Cluj-Napoca**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 64 din 13.04.2021 privind aprobarea închirierii unui suprafețe dintr-un imobil aflat în domeniul public al Județului Cluj și în administrarea Spitalului Clinic Județean de Urgență Cluj-Napoca, propus de Preşedintele Consiliului Judeţean Cluj, domnul Alin Tișe, care este însoțit de Referatul de aprobare cu nr. 13500/2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 13500/2021 şi de Avizul cu nr. 13500 din 15.04.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresa Spitalului Clinic Județean de Urgență Cluj-Napoca nr. 12502/30.03.2020;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. c) și alin. (4) lit. a), ale art. 297 alin. (1) lit. c) și ale art. 332 – 348 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 3, ale art. 792 - 857, ale art. 861 alin (3), ale art. 867 – 870 și ale art. 1777 – 1823 din Legea privind Codul civil nr. 287/2009, republicată, cu modificările şi completările ulterioare;
* art. 453 - 456 din Legea privind Codul fiscal nr. 227/2015, cu modificările și completările ulterioare;
* anexei nr. 17 din Hotărârea Consiliului Județean Cluj nr. 143/2008 privind însușirea Inventarului bunurilor care alcătuiesc domeniul public al Județului Cluj, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se aprobă închirierea, de către Spitalul Clinic Județean de Urgență Cluj-Napoca, a unui spațiu cu suprafața de 1 mp aflat în imobilul situat în Municipiul Cluj-Napoca, str. Victor Babeș nr. 43, înscris în Cartea funciară nr. 336909 Cluj-Napoca, identificat cu nr. cadastral 336909-C9, imobil proprietate publică a Județului Cluj aflat în administrarea Spitalului Clinic Județean de Urgență Cluj-Napoca.

**(2)** Destinația spațiului care se închiriază este pentru amplasarea unui aparat de distribuire numerar (ATM).

**(3)** Durata minimă a închirierii spațiului este de 1 an, iar durata maximă este de 7 ani.

**(4)** Prețul minim al închirierii se stabilește pe baza testării ofertelor pieței imobiliare.

**(5)** Se împuterniceșteSpitalul Clinic Județean de Urgență Cluj-Napoca, în calitate de administrator al imobilului în cauză, să organizeze procedura de licitaţie publică pentru închirierea acestei suprafeţe, în scopul realizării activităţii prevăzute la alin. (2).

**(6)** Se aprobă ca Spitalul Clinic Județean de Urgență Cluj-Napoca să încaseze o cotă-parte de 50% din prețul chiriei, care constituie venit propriu.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget Finanțe Resurse Umane și Spitalul Clinic Județean de Urgență Cluj-Napoca.

**Art. 3.** Prezenta hotărâre se comunică Direcției Generale Buget-Finanțe, Resurse Umane; Spitalului Clinic Județean de Urgență Cluj-Napoca, precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 65 din 22 aprilie 2021**

*Prezenta hotărâre a fost adoptată cu 32 de voturi “pentru”, fiind astfel respectate prevederile legale privind majoritatea de voturi necesară.*